**Saistošo noteikumu “Saistošie noteikumi par līdzfinansējuma samaksas kārtību pašvaldības profesionālās ievirzes sporta**

**izglītības iestādēs” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Izglītības likuma 12. panta 2.1 daļa noteic, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs.Šobrīd ir spēkā Liepājas pilsētas domes 2011. gada 7. jūlija saistošie noteikumi Nr.9 “Saistošie noteikumi par līdzfinansējuma samaksas kārtību pašvaldības izglītības iestādēs, kuras īsteno profesionālās ievirzes un interešu izglītības sporta programmas” (turpmāk – saistošie noteikumi Nr.9). Izstrādāto saistošo noteikumu “Saistošie noteikumi par līdzfinansējuma samaksas kārtību pašvaldības profesionālās ievirzes sporta izglītības iestādēs”(turpmāk – saistošie noteikumi) mērķis ir noteikt līdzfinansējuma maksas apmēru un kārtību, kādā tiek iekasēta līdzfinansējuma maksa par izglītības ieguvi Liepājas valstspilsētas pašvaldības domes dibinātajās profesionālās ievirzes sporta izglītības iestādēs.Saistošie noteikumi izstrādāti, lai veiktu izmaiņas līdzfinansējuma maksās, ņemot vērā vispārējo pakalpojumu sadārdzinājumu, pedagogu un tehniskā personāla atalgojuma pieaugumu un pašvaldības nodrošināto pakalpojumu kvalitāti – sporta infrastruktūras attīstību, medicīnas pakalpojumu nodrošināšanu, sacensību braucienu skaita pieaugumu, kā arī lai izlīdzinātu līdzfinansējuma maksas Liepājas valstspilsētas pašvaldības dibinātajās profesionālās ievirzes sporta izglītības iestādēs.Atšķirībā no šobrīd spēkā esošajiem saistošajiem noteikumiem Nr.9, izstrādātie saistošie noteikumi papildus paredz iespēju, ka izglītojamo var atbrīvot no līdzfinansējuma maksas, ja izglītojamais ir noslēdzis darba līgumu pasākuma “Nodarbinātības pasākumi vasaras brīvlaikā, personām, kuras iegūst izglītību vispārējās, speciālās vai profesionālās izglītības iestādēs” vai ģimenē radušās īslaicīgas finansiālas vai cita rakstura problēmas. |
| 1. Fiskālā ietekme uz pašvaldības budžetu
 | Saistošos noteikumos noteiktā līdzfinansējuma maksa 10 mēnešos palielinās pašvaldības budžetu par *183 472 euro*, kas tiks novirzīti profesionālas ievirzes sporta izglītības iestāžu izglītības procesu nodrošināšanai un attīstībai. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Saistošie noteikumi rada sociālu ietekmi pašvaldības teritorijā, jo veicinās Liepājas iedzīvotāju veselīgu dzīvesveidu, labsajūtu kopumā. Īstenojot veselīgu dzīvesveidu, Liepājas iedzīvotāju veselība uzlabosies.Saistošie noteikumi nerada ietekmi uz vidi pašvaldības teritorijā.Saistošo noteikumu īstenošana veicinās veselīgu dzīvesveidu bērnu un jauniešu vidū, tādējādi uzlabojot Liepājas iedzīvotāju labsajūtu un veselību kopumā, kas radīs pozitīvu ietekmi uz iedzīvotāju veselības vidi. Saistošajos noteikumos ieviestā atlaižu sistēma nodrošina vienlīdzīgu sporta pieejamību viesiem sociālajiem slāņiem. Saistošie noteikumi neietekmēs uzņēmējdarbības vidi pašvaldības teritorijā. Saistošo noteikumu regulējums nerada ietekmi uz konkurenci pašvaldības teritorijā.  |
| 1. Ietekme uz administratīvajām procedūrām un to izmaksām
 | Jautājumos, kas skar saistošo noteikumu piemērošanu var vērsties Liepājas pilsētas Domes Sporta pārvaldē. Saistošajos noteikumos saglabāta līdzšinējā līdzfinansējuma samaksas kārtība, veicot samaksu pārskaitījuma veidā, pamatojoties uz Liepājas pilsētas Domes Sporta pārvaldes grāmatvedības izdotajiem rēķiniem. Saistošie noteikumi paredz, ka līdzfinansējums par kārtējo mēnesi atbilstoši izdotajiem rēķiniem samaksājams līdz kārtējā mēneša 30. datumam.Saistošie noteikumi paredz, ka no līdzfinansējuma maksas, pamatojoties uz izglītojamā likumiskā pārstāvja iesniegumu, attiecīgajā mācību gadā atbrīvo, ja:- izglītojamais ir persona ar invaliditāti;- izglītojamais atrodas aizbildnībā vai ievietots audžuģimenē;- izglītojamais ir no ģimenes, kurai piešķirts trūcīgas vai maznodrošinātas ģimenes statuss;- izglītojamais iekļauts Latvijas sporta veidu federāciju apstiprinātajā izlašu dalībnieku un kandidātu sarakstā, sākot no U14 (14 gadu vecuma) izlasē;- izglītojamais vienlaikus ir arī Murjāņu sporta ģimnāzijas audzēknis, kurš sacensībās pārstāv Liepājas pilsētu;- izglītojamā likumiskajam pārstāvim piešķirts patvēruma meklētāja, bēgļa vai alternatīvais statuss.Izglītojamā likumiskajam pārstāvim jāiesniedz iesniegums izglītības iestādē un faktu apliecinoši dokumenti, saistošajos noteikumos noteiktajos gadījumos, lai sporta skolas direktors, izdodot attiecīgu rīkojumu, atbrīvotu izglītojamo no līdzfinansējuma maksas samaksas.Saistošie noteikumi tiks publicēti oficiālajā izdevumā "Latvijas Vēstnesis", Liepājas valstspilsētas pašvaldības informatīvajā izdevumā “Katram Liepājniekam” un tīmekļa vietnē www.liepaja.lv, iepriekš nosūtot Vides aizsardzības un reģionālās attīstības ministrijai atzinuma sniegšanai. |
| 1. Ietekme uz pašvaldības funkcijām un cilvēkresursiem
 | Saistošie noteikumi izdoti, īstenojot Pašvaldību likuma 4. panta pirmās daļas 4. punktu, kas paredz gādāt par iedzīvotāju izglītību, tai skaitā nodrošināt profesionālās ievirzes un interešu izglītības pieejamību. Izglītības likuma 12. panta 21 daļa noteic, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs.Saistošo noteikumu izpildes nodrošināšanai nav nepieciešama jaunu institūciju izveide vai papildu cilvēkresursu piesaiste.  |
| 1. Informācija par izpildes nodrošināšanu
 | Saistošo noteikumu izpildē iesaistītās institūcijas – pārraugošā iestāde Liepājas pilsētas Domes Sporta pārvalde un Liepājas Kompleksā sporta skola, Liepājas Sporta spēļu skola, Liepājas Tenisa sporta skola, Liepājas Futbola skola. Izpildes nodrošināšanai nav nepieciešami papildu resursi.  |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Saistošo noteikumu prasības un to izpilde neradīs papildu izmaksas pašvaldībai.Pašvaldības izraudzītie līdzekļi ir leģitīmi un rīcība ir atbilstoša normatīvajiem aktiem. |
| 1. Izstrādes gaitā veiktās konsultācijas ar privātpersonām un institūcijām
 | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – informācija ievietota pašvaldības tīmekļvietnē www.liepaja.lv un sniegtas iespējas ikvienam interesentam iesniegt savus priekšlikumus un komentārus. |

Domes priekšsēdētājs Gunārs Ansiņš